**Οδηγίες για την υποβολή δικαιολογητικών από υποψήφιους εκπαιδευτικούς Γενικής Εκπαίδευσης**

Ενημερώνουμε τους υποψήφιους εκπαιδευτικούς Γενικής Εκπαίδευσης οι οποίοι, στο πλαίσιο των αριθμ. 2ΓΕ/2019 Προκηρύξεων του Ανώτατου Συμβουλίου Επιλογής Προσωπικού, θα επιλέξουν να πραγματοποιήσουν την υποβολή δικαιολογητικών στη Διεύθυνση Δευτεροβάθμιας Εκπαίδευσης ΠΕΛΛΑΣ ΕΓΝΑΤΙΑΣ 91 ΕΔΕΣΣΑ), για τα ακόλουθα:

1. Απαραίτητη προϋπόθεση υποβολής δικαιολογητικών είναι ο υποψήφιος εκπαιδευτικός να διαθέτει ηλεκτρονικό φάκελο στο σύστημα Ο.Π.ΣΥ.Δ. (opsyd.sch.gr). Σε διαφορετική περίπτωση θα πρέπει να κάνει εγγραφή στο εν λόγω σύστημα πριν επισκεφθεί τη ΔΔΕ Πέλλας για υποβολή δικαιολογητικών**. Δε θα γίνεται δεκτή η υποβολή δικαιολογητικών σε περίπτωση που ο υποψήφιος εκπαιδευτικός δε διαθέτει ηλεκτρονικό φάκελο.**
2. Το σύνολο των δικαιολογητικών μαζί με την έντυπη αίτηση (**πρωτότυπη και** **φωτοαντίγραφο αυτής** )κατατίθενται , με αποκλειστική ευθύνη του ίδιου του υποψηφίου.
3. Θα πρέπει να κατατεθούν όλα τα αναφερόμενα από τους ίδιους στις υποενότητες ΙΙ και ΙΙΙ της αίτησης δικαιολογητικά
4. Μαζί με τα δικαιολογητικά θα πρέπει οπωσδήποτε να προσκομίζεται φωτοαντίγραφο της αστυνομικής ταυτότητας.
5. Τα δικαιολογητικά πρέπει να κατατεθούν αυτοπροσώπως ή με νόμιμα εξουσιοδοτημένο εκπρόσωπο.
6. Η κατάθεση των δικαιολογητικών θα γίνεται καθημερινά **από 09.00π.μ. έως και 13.00μ.μ στο γραφείο 3 με σειρά προτεραιότητας**:
   1. **Από 13-1-2020 έως και 4-3-2020** για τους κλάδους ΠΕ01, ΠΕ02, ΠΕ03, ΠΕ04, ΠΕ05, ΠΕ06, ΠΕ07, ΠΕ08, ΠΕ11, ΠΕ33, ΠΕ34, ΠΕ40, ΠΕ41, ΠΕ78, ΠΕ80, ΠΕ81, ΠΕ82, ΠΕ83, ΠΕ84, ΠΕ85, ΠΕ86, ΠΕ87, ΠΕ88, ΠΕ89, ΠΕ90 και ΠΕ91
   2. **Από 13-1-2020 έως και 12-2-2020** για τον κλάδο ΠΕ79
7. Στον δικτυακό τόπο <https://opsyd.sch.gr> υπάρχουν σχετικά εγχειρίδια χρήσης που αφορούν την εγγραφή χρηστών στο σύστημα Ο.Π.ΣΥ.Δ.